cyanic-selkie/wikianc huggingface dataset:
পাদ্রি শিবপুর ইউনিয়ন
পাদ্রি শিবপুর বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
আয়তন
পাদ্রি শিবপুর ইউনিয়নের আয়তন ৭,৫৩৭ একর।
প্রশাসনিক কাঠামো
পাদ্রি শিবপুর ইউনিয়ন বাকেরগঞ্জ উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী পাদ্রি শিবপুর ইউনিয়নের মোট জনসংখ্যা ২৫,২৫৮ জন। এর মধ্যে পুরুষ ১১,৭৮৭ জন এবং মহিলা ১৩,৪৭১ জন। মোট পরিবার ৫,৬৪৪টি।
শিক্ষা
২০১১ সালের আদমশুমারি অনুযায়ী পাদ্রি শিবপুর ইউনিয়নের সাক্ষরতার হার ৬৫.৭%।
সিলাম ইউনিয়ন
সিলাম ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।
অবস্থান ও সীমানা
পূর্বে জালালপুর ইউনিয়ন। পশ্চিমে অলংকারী ইউনিয়ন ও তেতলী ইউনিয়ন। উত্তরে তেতলী ইউনিয়ন ও সিলাম ইউনিয়ন, দক্ষিণে দয়ামীর ইউনিয়ন ও বালাগঞ্জ উপজেলা। দক্ষিণ সুরমা উপজেলা হতে সড়কপথে দূরত্ব ১৫ কি:মি:।
আয়তন ও জনসংখ্যা
আয়তন: ২১.৬৩ বর্গ কি:মি। জনসংখ্যা: ৩৬২৬৬ জন।
দর্শনীয় স্থান
★হযরত শাহ তৈয়ব ছয়লানী রহঃ এর মাজার শরীফ, সিলাম চকের বাজার।
★সিলাম বাদশাহী টিলার খেলার মাঠ।
★রিজেন্ট রিসোর্ট পার্ক, ঠাকুর বাড়ি।
সেপালচুরা
সেপালচুরা (যার অর্থ কবর) একটি ব্রাজিলীয় হেভি মেটাল ব্যান্ড যা মাইনাস জিরাইসের রাজধানী বেলো হরিজোনতে, ব্রাজিলে ১৯৮৪ সালে গঠিত হয়। ১৯৮০-এর দশকের শেষের দিকে ও ১৯৯০ সালের প্রথম দিকে তারা থ্রাশ মেটাল ও ডেথ মেটালের জগতের মূল শক্তি হয়ে ওঠে ও তাদের পরবর্তী পরীক্ষা-নিরীক্ষাগুলো হার্ডকোর পাঙ্ক ও ইন্ডাস্ট্রিয়াল সঙ্গীতকে এক্সট্রিম মেটালের সাথে মিশিয়ে তৈরি, যা গ্রুভ মেটালের মূল ভিত্তি হিসেবে কাজ করে।
ইতিহাস
সেপালচুরা ১১ টি স্টুডিও অ্যালবাম প্রকাশ করে যার মধ্যে সাম্প্রতিক হচ্ছে এ-লেক্স (২০০৯)। তাদের সবচেয়ে সফল অ্যালবাম হচ্ছে এরাইজ (১৯৯১), চাওস এডি (১৯৯৩) ও রুটস (১৯৯৬), এদের সবগুলোই ১ মিলিয়ন কপির বেশি বিক্রি হয় সারা বিশ্বে। তাদের মোট ১৫ মিলিয়নেরও বেশি অ্যালবাম সারা বিশ্বে বিক্রি হয় যার মধ্যে অনেক দেশে তারা গোল্ড ও প্লাটিনাম এ্যাডোয়ার্ডও পায়, যেমন-ফ্রান্স, অস্ট্রেলিয়া, ইন্দোনেশিয়া, আমেরিকা, সাইপ্রাস ও তাদের নিজ দেশ ব্রাজিলে। মাক্স কাভালেরা ও ইগর কাভালেরা এই দুই ভাই ব্যান্ডের মূল প্রাণ ছিলেন। ১৯৮০ দশকের প্রথম দিকের শিল্পীদের গান তাদের খুব পছন্দ ছিল, তারা অনুপ্রাণিত হয়েছিলেন ভ্যান হেলেন, আয়রন মেইডেন, মোটরহেড, এসি ডিসি, জুডাস প্রিস্ট ও অজি অসবোর্ন গান শুনে। তাদের গান শোনার রুচি পরিবর্তিত হয়ে গেল যখন তারা ভেনম ব্যান্ডের গান শোনেন। ১৯৮৫ সালে সেপালচুরা কোগুমেলো রেকর্ডসের সাথে চুক্তি করে। পরের বছর তারা মুক্তি দেয় বেস্টিয়াল ডিভাস্টেশন নামের একটি শেয়ারড ইপি মুক্তি দেয়।
অ্যালবাম প্রকাশ
১৯৮৬ সালে তারা তাদের প্রথম অ্যালবাম মরবিড ভিশনস মুক্তি দেয় যাকে অনেকেই প্রথম মূল ডেথ মেটাল অ্যালবাম বলে মনে করেন। ব্যান্ডের ২য় অ্যালবাম সিজোফ্রনিয়া যা ১৯৮৭ সালে মুক্তি পায়। এই অ্যালবামটি সমালোচকদের সুদৃষ্টি পায় ও তারা রোডরানার রেকর্ডসের সাথে চুক্তি করতে সক্ষম হয়। রোডরানার রেকর্ডস এটা সারা বিশ্বে ছড়িয়ে দেয় ও বেশি সাফল্য পায়। ১৯৮৯ সালে তাদের অ্যালবাম বিনিথ দ্যা রিমেইন্স মুক্তি পায়। এর পর তারা দীর্ঘ আমেরিকান ও ইউরোপিয়ান সফরে বের হয়। ৩১ শে অক্টোবর তারা নিউ ইয়র্ক প্রথম কনসার্ট করে। টেরোরাইজার ম্যাগাজিন অ্যালবামটিকে সেরা ২০টি থ্রাশ মেটাল অ্যালবামের অন্যতম বলে মনে করে। ১৯৯০ সালে সেপালচুরা অ্যারিজোনায় চলে আসে ও তাদের ৪র্থ অ্যালবাম অ্যারাইজ-এর কাজ শুরু করে। ১৯৯১ সালে অ্যালবামটি প্রকাশ হলে তারা সে সময়ের সবচেয়ে সমালোচকদের প্রশংসা পাওয়া থ্রাশ/ডেথ মেটাল ব্যান্ডে পরিণত হয়, যদিও তাদের মূলধারায় সাফল্য অতটা ছিল না। বিলবোর্ড ২০০-তে এই অ্যালবামটি ১১৯তম অবস্থান পায়।
ভাঙ্গন
তাদের ৫ম অ্যালবাম চাওস এডি ১৯৯৩ সালে প্রকাশিত হয়। এখানে তারা ডেথ/ থ্রাশ মেটাল-এ ইন্ডাস্ট্রিয়াল ও হার্ডকোর পাঙ্ক মিশিয়ে দেন যা কিছুটা ভিন্ন ধরনের। ১৯৯৬ সালে তাদের ৬ষ্ঠ অ্যালবাম রুটস মুক্তি পায়।এই অ্যালবাম প্রকাশে কিছুদিন পরই সেপালচুরা তাদের ম্যানেজার গ্লোরিয়া যে কিনা ম্যাক্স কাভালেরার স্ত্রী তাকে বাদ দেয়ার সিদ্ধান্ত নেয়। ম্যাক্স কাভালেরা ব্যান্ড ত্যাগ করেন। ব্যান্ডটি ভেঙ্গে যাওয়ার আসল কারণ এখনো অজানা। তবে ধারণা করা হয় যে ব্যান্ডটির ভেতরের অভ্যন্তরীণ উত্তেজনা ব্যান্ডটিকে ভেঙ্গে যেতে সাহায্য করে। ১৯৯৬ সালের ডিসেম্বরে ব্যান্ডটির সফল ইংল্যান্ড সফরের পরেই এই ঘটনা ঘটে। ২০০১ সালে নেশন অ্যালবামটি প্রকাশিত হলেও আগের অ্যালবামগুলোর মতো তেমন সাফল্য পায়নি। খুব কম বিক্রি হয়। ২০০৫ সালে ব্যান্ডটি দুবাইয়ে সঙ্গীত পরিবেশন করে।
পুরুষদের জাতীয় ফুটবল দলের তালিকা
অত্র নিবন্ধটি বৈশ্বিক পর্যায়ে পুরুষদের জাতীয় ফুটবল দলের তালিকা বিশেষ। এতে সকল স্বীকৃতপ্রাপ্ত ও অর্ধ-স্বীকৃতপ্রাপ্ত স্বাধীন রাষ্ট্রসমূহের প্রতিনিধিত্বকারী ফুটবল দল রয়েছে। এছাড়াও তালিকায় বিশ্ব ফুটবলের নিয়ন্ত্রণকারী সংস্থা ফিফা’র সদস্যভূক্ত দল অথবা ফিফা অনুমোদনপ্রাপ্ত মহাদেশীয় সংস্থাও অন্তর্ভুক্ত আছে। বর্ণিত সংগঠনগুলোর অন্তর্ভুক্ত নয় এমন আঞ্চলিক দল বা স্বীকৃতিবিহীন দেশসমূহের দলকে তালিকা থেকে বাদ দেয়া হয়েছে।
ফিফা অনুমোদিত কনফেডারেশনের সদস্য
[[File:World Map FIFA.svg|thumb|400px|বিশ্বব্যাপী ছয়টি কনফেডারেশনের মানচিত্র।
{{legend|#ffb6c1|এশিয়ান ফুটবল কনফেডারেশন (এএফসি)}} {{legend|#deb887|আফ্রিকান ফুটবল কনফেডারেশন (কাফ)}} {{legend|#db7093|কনফেডারেশন অফ নর্থ,সেন্ট্রাল আমেরিকান & ক্যারিবিয়ান এসোসিয়েশন (কনকাকাফ)}} {{legend|#8fbc8f|কনফেডারেশিওন সুদামেরিকানা দে ফুতবল (কনমেবল)}} {{legend|#ffd700|ওশেনিয়া ফুটবল কনফেডারেশন (ওএফসি)}} {{legend|#4682b4|ইউনিয়ন অফ ইউরোপিয়ান ফুটবল এসোসিয়েশন (উয়েফা)}} ]] ২১১টি পুরুষদের জাতীয় ফুটবল দল তাদের জাতীয় ফুটবল সংস্থা কর্তৃক নিয়ন্ত্রিত ও ফিফা কর্তৃক অনুমোদিত। তন্মধ্যে ১২টি জাতীয় ফুটবল দল ফিফা অনুমোদিত মহাদেশীয় কনফেডারেশনের সদস্য কিংবা সহযোগী সদস্য হলেও ফিফা’র সদস্য নয়। ফিফার সদস্যরা ফিফা বিশ্বকাপে অংশগ্রহণ করতে পারে ও একে-অপরের বিপক্ষে প্রতিদ্বন্দ্বিতা করে যা আনুষ্ঠানিকভাবে আন্তর্জাতিক খেলার মর্যাদা পায়। এ ফলাফল পরবর্তী চার বছর পর্যন্ত কার্যকর থাকে ও জাতীয় দলগুলোর নিজস্ব শক্তিমত্তার তুলনা কল্পে ফিফা কর্তৃক প্রকাশিত মাসিক ফিফা বিশ্ব র‌্যাঙ্কিংয়ে তুলে ধরা হয়। যে সকল জাতীয় দল কনফেডারেশনের পূর্ণাঙ্গ কিংবা সহযোগী সদস্য হলেও ফিফার সদস্যবিহীন অবস্থায় কনফেডারেশন চ্যাম্পিয়নশিপে অংশগ্রহণ করতে পারে। কিন্তু ঐ খেলাগুলো পরিপূর্ণভাবে আন্তর্জাতিক স্তরের নয়।
ছয়টি কনফেডারেশনগুলো হলো:-
ফিফা বিশ্ব চ্যাম্পিয়ন নির্ধারণে জাতীয় দলগুলোকে নিয়ে প্রতিযোগিতা আকারে বিশ্বকাপ পরিচালনা করে। এছাড়াও, প্রত্যেক কনফেডারেশন তাদের সদস্যদের মাঝখান থেকে সেরা দল নির্ধারণে নিজেদের চ্যাম্পিয়নশীপের আয়োজন করে থাকে।
ইউয়াফা তার সদস্যদের নিয়ে অর্ধ-নিয়মিতভাবে আরব নেশন্স কাপ পরিচালনা করে।
* এএফসি তাদের দ্বিতীয় স্তরের আন্তর্জাতিক ফুটবল প্রতিযোগিতারূপে এএফসি চ্যালেঞ্জ কাপের আয়োজন করে থাকে। এর মাধ্যমে উদীয়মান দেশের জাতীয় দলগুলোকে চিহ্নিত করা হয়। বিজয়ীদেরকে পরবর্তী এশিয়ান কাপে স্বয়ংক্রীয়ভাবে খেলার সুযোগ দেয়া হয়।
এএফসি (এশিয়া)
এশিয়ার ভৌগোলিক আয়তনের উপর ভিত্তি করে এএফসি চারটি উপ-বিভাগে বিভক্ত করে:
কাফ (আফ্রিকা)
আফ্রিকার ভৌগোলিক আয়তনের উপর ভিত্তি করে এএফসি চারটি উপ-বিভাগে বিভক্ত করে:
অনুমোদনবিহীন স্বাধীন রাষ্ট্র
Two other UN member states (the Marshall Islands and Nauru) have never fielded a national association-organised football team.
নতুন নাম
উপরোক্ত ছাড়াও, অন্যান্য দলের নাম পরিবর্তন করা হয়েছে:
হেরম্বচন্দ্র মৈত্র
হেরম্বচন্দ্র মৈত্র  ( ১৮৫৭ ― ১৬ জানুয়ারি  ১৯৩৮)  ছিলেন ব্রাহ্ম সমাজের দোর্দণ্ডপ্রতাপ নেতা ও খ্যাতনামা বাঙালি শিক্ষাবিদ।
জন্ম ও শিক্ষা জীবন
হেরম্বচন্দ্র মৈত্রর জন্ম বৃটিশ ভারতের অধুনা পশ্চিমবঙ্গের নদীয়া জেলার যদুবয়রা গ্রামে। পিতা চাঁদমোহন মৈত্র। তিনি কলকাতার প্রেসিডেন্সি কলেজ হতে ইংরাজী সাহিত্যের স্নাতক হন। তার সহপাঠী ছিলেন আশুতোষ মুখোপাধ্যায়, ব্রজেন্দ্রনাথ শীল, প্রফুল্লচন্দ্র রায় ,ভূপেন্দ্রনাথ বসু  প্রমুখেরা। কলকাতা বিশ্ববিদ্যালয় থেকে ইংরাজীতে এম.এ পাশ করেন। তিনি এমার্সনের উপরে গবেষণাধর্মী রচনার জন্য গ্রিফিথ স্মৃতি পুরস্কার  লাভ করেন।
কর্মজীবন
হেরম্বচন্দ্র কলকাতার সিটি কলেজের প্রায় ৩০ বছর অধ্যক্ষ এবং কলকাতা বিশ্ববিদ্যালয়ে ইংরাজী এম.এ ক্লাশের অধ্যাপক ছিলেন। তিনি কঠোর সদাচারী ও নীতিবাদী ছিলেন। সেকারণে বিভিন্ন বিষয়ে তার সাথে অনেকেরই বিরোধ দেখা দিত। অনেক সময় সে বিবাদ আদালত পর্যন্তও গড়াত। ইংরাজী ভাষায় তার রচিত বহু প্রবন্ধ মডার্ন রিভিউ পত্রিকায় প্রকাশিত হয়। তিনি বাংলা সাপ্তাহিক পত্র সঞ্জীবনী-র অন্যতম প্রতিষ্ঠাতা ছিলেন। সাধারণ ব্রাহ্ম সমাজের আচার্য হিসাবে তার প্রদত্ত বক্তৃতাবলি বিশেষ উল্লেখযোগ্য। ব্রাহ্ম সমাজের মুখপত্র দি ইন্ডিয়ান মেসেঞ্জার পত্রিকার সম্পাদক ছিলেন এবং সমাজের প্রচারকার্যে ইউরোপ ও আমেরিকার বিভিন্ন দেশে ভ্রমণ করেন। স্যাডলার কমিশনে তিনি উচ্চ শিক্ষা বিষয়ে নিজের অভিমত পেশ করেছিলেন। তিনি এম্পায়ার ইউনিভার্সিটিজ কংগ্রেসে কলকাতা বিশ্ববিদ্যালয়ের সদস্য হয়ে যোগদান করেন। ১৯৩১ খ্রিস্টাব্দে কলকাতা বিশ্ববিদ্যালয় ডি. লিট উপাধিতে সম্মানিত করে। দক্ষিণ কলকাতার সাউথ সিটি কলেজের দিবা বিভাগটি  হেরম্বচন্দ্র কলেজ নামে পরিচিত হয়।
পারিবারিক জীবন
হেরম্বচন্দ্র কুসুমকুমারী দেবীকে বিবাহ করেন। তাঁদের এক পুত্র অশোক মৈত্র এবং এক কন্যা নির্মলকুমারী। প্রখ্যাত বিজ্ঞানী পরিসংখ্যাতত্ত্ববিদ প্রশান্তচন্দ্র মহলানবিশ ছিলেন তার জামাতা।
মৃত্যু
নীতিবাদি অধ্যাপক হেরম্বচন্দ্র মৈত্র ১৯৩৮ খ্রিস্টাব্দের ১৬ ই জানুয়ারি পরলোক গমন করেন।
এ কে এম নুরুল করিম খায়ের
প্রাথমিক জীবন
এ কে এম নুরুল করিম খায়ের বরিশালের হিজলায় জন্মগ্রহণ করেন। তার  পাঁচ ছেলে ও এক মেয়ে। তারা হলেন রেজাউল করিম,  আফজালুল করিম, নাজমুল করিম, সাইফুল  করিম, নজরুল করিম ও রুমি করিম। তার মেজো ছেলে আফজালুল করিম আইনজীবী ও বরিশাল মহানগর আওয়ামী লীগের সিনিয়র সহসভাপতি।
রাজনৈতিক জীবন
এ কে এম নুরুল করিম খায়ের মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-১১ আসন থেকে সংসদ সদস্য নির্বাচিত হন।
হ্যানয়
হ্যানয় (Hà Nội, ), ভিয়েতনামের রাজধানী এবং দেশটির দ্বিতীয় বৃহত্তম শহর। আরবান জেলাগুলোতে ২০০৯ সালে শহরটির জনসংখ্যা ছিল ২.৬ মিলিয়ন। এবং মেট্রোপিলিটন এলাকার জনসংখ্যা ছিল ৭ মিলিয়ন। ২০১৫ সালের হিসাব অনুযয়ী এর জনসংখ্যা ৭.৭ মিলিয়ন। ১০১০ সাল থেকে ১৮০২ সাল পর্যন্ত শহরটি গুরুত্বপূর্ণ রাজনৈতিক কেন্দ্র ছিল। নাগুইয়েন রাজবংশের (১৮০২-১৯৪৫) শাসনামলে রাজধানী হিসাবে শহরটির মর্যাদা কিছুটা খর্ব করা হয়। ফ্রেঞ্চ ইন্দোচায়নার রাজধানী হিসাবে ১৯০২ থেকে ১৯৫৪ সাল পর্যন্ত স্বীকৃত ছিল। ১৯৫৪ সাল থেকে ১৯৭৫ সাল পর্যন্ত হ্যানয় উত্তন ভিয়েতনামের রাজধানী ছিল।, ১৯৭৬ সালে ভিয়েতনাম যুদ্ধের পর উত্তর ভিয়েতনাম জয়ী হলে তা অবিভক্ত ভিয়েতনামের রাজধানী হয়।
ভূগোল
হানয় ভিয়েতনামের উত্তর অঞ্চলে, ভিয়েতনামের রেড রিভার ডেল্টায়, উপকূলীয় অঞ্চল থেকে প্রায় ৯০ কিমি (৫৬ মা) দূরে অবস্থিত। হ্যানয় তিনটি মূল ধরনের ভূখণ্ড রয়েছে, যা ব-দ্বীপ অঞ্চল, মধ্যভূমি অঞ্চল এবং পার্বত্য অঞ্চল। সাধারণভাবে, ভূখণ্ডটি উত্তর থেকে দক্ষিণে এবং পশ্চিম থেকে পূর্ব দিকে ধীরে ধীরে নিম্নে হয়েছে এবং সমুদ্রপৃষ্ঠ থেকে গড় উচ্চতা ৫ - ২০ মিটার অবধি। পাহাড় এবং পার্বত্য অঞ্চলগুলি শহরের উত্তর এবং পশ্চিম অংশে অবস্থিত। শহরের সবচেয়ে পশ্চিমে উচ্চতম শিখরটির নাম বায় ভিতে, যার উচ্চতা ১২৮১ মিটার।
হানয় প্রচণ্ড বৃষ্টিপাতের সাথে একটি আর্দ্র উষ্ণমন্ডলীয় জলবায়ু (কোপেন সিডব্লিউএ) অঞ্চলে অবিস্থত। শহরটি চারটি স্বতন্ত্র ঋতু সহ উত্তর ভিয়েতনামের সাধারণ জলবায়ু অনুভব করে। মে থেকে আগস্ট পর্যন্ত গ্রীষ্মকাল, এসময় প্রচুর বৃষ্টিপাতের সাথে গরম এবং আর্দ্র আবহাওয়া বিরাজমান। সেপ্টেম্বর থেকে নভেম্বর পর্যন্ত শরত্কাল এ ঋতুতে তাপমাত্রা ও বৃষ্টিপাতের হ্রাস পায়।  ডিসেম্বর থেকে জানুয়ারি পর্যন্ত শীতকাল, এসময় আবহাওয়া জাতীয় মান অনুসারে শুষ্ক ও শীতল থাকে। শহরটি শীতকালে সাধারণত মেঘলা এবং কুয়াশাচ্ছন্ন থাকে, ফেব্রুয়ারি এবং মার্চ মাসে প্রতিদিন ১.৫ ঘণ্টার রোদ হয়।
জনসংখ্যা
হ্যানয়ের জনসংখ্যা ক্রমাগত বৃদ্ধি পাচ্ছে (প্রতি বছর প্রায় ৩.৫%), এই শহরটি উত্তর ভিয়েতনামের একটি প্রধান মহানগরী এবং দেশটির রাজনৈতিক কেন্দ্র। এই জনসংখ্যা বৃদ্ধি অবকাঠামোতেও প্রচুর চাপ ফেলছে, যার মধ্যে কিছু পুরানো এবং বিংশ শতাব্দীর প্রথম দিকের।
প্রশাসনিক বিভাগ
হ্যানয় ১২টি শহুরে জেলা, ১টি সাধারণ জেলা শহর এবং ১৭টি গ্রামীণ জেলায় বিভক্ত। ২০০৮ সালে যখন হ্যা তোয়কে হ্যানয়ের সাথে একীভূত হয়েছিল, হ্যা ডং একটি নগর জেলায় রূপান্তরিত হয়েছিল এবং সান ট্যয় একটি সাধারণ জেলা শহরে অবনতি হয়েছিল। এগুলি আরও ২২ টি কমন-লেভেল শহরে (বা টাউনলেট), ৩৯৯ টি কমোন এবং ১৪৫ ওয়ার্ডে ভাগ করা হয়েছে।
সোনার কাজল
সোনার কাজল ১৯৬২ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি যৌথভাবে পরিচালনা করেছেন কলিম শরাফী ও জহির রায়হান।    প্রযোজনা করেছেন এস. এস. মাসুদ চৌধুরী। অভিনয়ে ছিলেন খলিলউল্লাহ খান, সুমিতা দেবী, সুলতানা জামান, সুভাষ দত্ত প্রমুখ।
পরিচালক হিসেবে এটি ছিল কলিম শরাফীর প্রথম চলচ্চিত্র। এর পূর্বে ১৯৫৭ সালে মুক্তিপ্রাপ্ত আকাশ ও মাটি চলচ্চিত্রে তার কন্ঠে বাংলাদেশের চলচ্চিত্রে প্রথমবারের মতো রবীন্দ্রসঙ্গীত যুক্ত হয়।
নির্মাণ ইতিহাস
চলচ্চিত্রের কাহিনী মাথায় এলে কলিম শরাফী তার ঘনিষ্ঠ বন্ধু ও সহকর্মী শম্ভু মিত্রের সাথে যোগাযোগ করেন। তিনি কাহিনী শুনে এথেকে চলচ্চিত্র নির্মাণে উৎসাহিত করেন। এরপর তিনি জহির রায়হানের সাথে নির্মাণ বিষয়ে আলাপ করেন। চিত্রগ্রহণের জন্য নেওয়া হয় কে, এম, জামানকে।
পুরস্কার এবং সম্মাননা
সোনার কাজল চলচ্চিত্রটি ১৯৬৩ সালে "শ্রেষ্ঠ বাংলা ছবি" হিসেবে পাকিস্তানের চলচ্চিত্রের সর্বোচ্চ সম্মাননা 'নিগার পুরস্কার' লাভ করে।
অশউইৎজ বন্দী শিবির
অশউইৎজ হচ্ছে দ্বিতীয় বিশ্বযুদ্ধের সময় নাৎসি জার্মানি কর্তৃক তৈরিকৃত একটি নির্মূল শিবির। পোল্যান্ডে অবস্থিত এই শিবিরটি ছিল নাৎসীদের তৈরি সবচেয়ে বড় নির্মূল শিবির। দশ লাখেরও বেশি মানুষ সেই সময় নিহত হয়েছিলেন, যাদের বড় অংশই ছিলেন ইহুদি সম্প্রদায়ের। ইহুদিদের নিয়ে নাৎসিদের চূড়ান্ত সমাধান বাস্তবায়নের জন্য এটি ছিল অন্যতম একটি প্রধান কেন্দ্র।
অশউইৎজে মোট ৪০টিরও বেশি ছোট-বড় ক্যাম্পের সম্মিলন ছিল। এর মধ্যে প্রধান ছিল অশউইৎজ ১, অশউইৎজ ২ - বিরকিনাউ এবং অশউইৎজ ৩ নামে তিনটি ক্যাম্প।
ক্যাম্পের জীবন
অশউইৎজের প্রত্যেক বন্দীর নিজস্ব একটা ক্রমিক নম্বর ছিল। নম্বরগুলো সোভিয়েত সামরিক বন্দীদের ক্ষেত্রে বাঁ পাশের বুকের ওপর আর বেসামরিক বন্দীদের ক্ষেত্রে বাঁ বাহুর ওপর ঝুলানো থাকতো।
তাদের মধ্যে আবার বেশ কয়েকটা ক্যাটাগরি ছিল। ক্রমিক নম্বরের নিচে একটি ত্রিকোণ কাপড় দিয়ে তাদেরকে আলাদা করা হতো। রাজনৈতিক বন্দীদের (যাদের বেশিরভাগই ছিল পোলিশ) জন্য ছিল লাল কাপড়, অপরাধীদের জন্য ছিল সবুজ, আর কথিত অসামাজিকদের (যেমন ভবঘুরে, পতিতা) জন্য ছিল কালো কাপড়। জেহোভার সাক্ষীদের দেওয়া হতো বেগুনি, আর সমকামীদের জন্য গোলাপি কাপড়।
আনসার বিদ্রোহ
সেনাবাহিনীর কর্মকর্তাদের প্রত্যাহার, রেশন-বেতন বৃদ্ধিসহ বেশ কিছু দাবিতে ১৯৯৪ সালে আনসার বাহিনীর সদস্যদের মধ্যে অসন্তোষ দেখা দেয়। যা ওই বছরের ৩০শে নভেম্বর বিদ্রোহে রুপ নেয়। ওই দিন আনসার সদস্যরা ৪০ জন সেনা কর্মকর্তা ও তাদের পরিবারকে জিম্মি করে এবং তৎকালীন প্রধানমন্ত্রী খালেদা জিয়া র সাথে সাক্ষাত করতে চান। প্রধানমন্ত্রীর নির্দেশে ওই বছরের ৪ঠা ডিসেম্বর সেনাবাহিনী, বিডিআর (বর্তমান বিজিবি) ও পুলিশ বিদ্রোহ নিয়ন্ত্রণ করে। যৌথ অভিযানে ৪ জন বিদ্রোহী মারা যায় ও ১৫০ জন আহত হয়। ব্যর্থ হয় আনসারদের বিদ্রোহ। ঘটনার পরে শাস্তি হিসেবে দুই হাজার ৪৯৬ জন আনসার সদস্যকে গ্রেপ্তার ও চাকরিচ্যুত করা হয়।
কোলার
কোলার (Kolar) ভারতের কর্ণাটক রাজ্যের কোলার জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮২২ মিটার (২৬৯৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কোলার শহরের জনসংখ্যা হল ১১৩,২৯৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে কোলার এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
খ্যাতি
কোলার মুলত সোনার খনির জন্য খ্যাত। ভারতের অন্যতম প্রাচীন ও প্রধান স্বর্নখনি কোলারে অবস্থিত। পরাধীন ভারতে সোনার খনিকে কেন্দ্র করে কোলারে জনপদ গড়ে উঠেছিল। ২০০১ সালে খনি বন্ধ হওয়ার আগে দেড়শো বছর ধরে সোনা তোলা হয়েছিল। ১৯২০ সাল নাগাদ ২৪ হাজার জন কাজ করতেন সেখানে। উচ্চপদস্থরা অধিকাংশই ছিলেন ব্রিটিশ ও ইউরোপীয়। দেড়শো বছরে তোলা হয়েছিল আড়াই কোটি আউন্স (প্রায় ৭,০৮৭ টন) সোনা। বর্তমানে আবার নতুন করে চালু করার কথা ভাবছে ভারত সরকার ।
ব্রাইস ম্যাকগেইন
ব্রাইস এডওয়ার্ড ম্যাকগেইন (Bryce McGain; জন্ম: ২৫ মার্চ, ১৯৭২) ভিক্টোরিয়ার মর্নিংটন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০৯ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া, অ্যাডিলেড স্ট্রাইকার্স, অস্ট্রেলিয়া এ, ইংরেজ কাউন্টি ক্রিকেটে এসেক্স ও ডেনমার্ক দলের প্রতিনিধিত্ব করেন। দলে তিনি মূলতঃ ডানহাতি লেগ ব্রেক ও গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ব্রাইস ম্যাকগেইন।
প্রথম-শ্রেণীর ক্রিকেট
ভিক্টোরিয়া দলে পুনরায় অংশগ্রহণ করার পূর্বে একটি ব্যাংকের আইটি বিভাগে কাজ করেন। পাশাপাশি ভিক্টোরিয়ান প্রিমিয়ার ক্রিকেটে প্রাহরান ক্রিকেট ক্লাবের পক্ষে খেলতেন।
আইটি পেশা পরিত্যাগ করে পেশাদার ক্রিকেটার হিসেবে আবির্ভূত হয়েছিলেন। আশাতীত সফলতার স্বাক্ষর রাখেন। এক বছরের মধ্যেই অস্ট্রেলিয়া দলের সদস্যরূপে নির্বাচিত হন। ভারত সফরে যান। এরফলে, অস্ট্রেলিয়ায় স্পিনার হিসেবে তার দীর্ঘদিনের যাত্রা শুরুর প্রত্যাশা করা হয়। অস্ট্রেলিয়া এ দলে সদস্য হিসেবে বৃষ্টিবিঘ্নিত সফরই এর প্রধান কারণ ছিল। এ সফরে দলের প্রধান স্পিনার ছিলেন।
অস্ত্রোপচারের প্রয়োজন পড়লে বয়সের কারণে তার টেস্ট দলে অংশগ্রহণের স্বপ্ন অনেকাংশেই ক্ষীণ হয়ে পড়ে। জানুয়ারি, ২০০৯ সালে রাজ্য দলের পক্ষে খেলতে শুরু করেন। শেফিল্ড শিল্ডে সময় উপযোগী পাঁচ-উইকেট প্রাপ্তির প্রেক্ষাপটে দক্ষিণ আফ্রিকা সফরে নিয়ে যাওয়া হয়।
প্রায় পনেরো বছর রাজ্য দলে খেলেন। কেবলমাত্র, শেন ওয়ার্ন, কলিন মিলার ও ক্যামেরন হোয়াইট তাদের ধীরগতিসম্পন্ন বোলিংয়ের কারণে এতগুলো বছর খেলতে পেরেছিলেন। ২০০১-০২ মৌসুম থেকে ২০০৩-০৪ মৌসুম পর্যন্ত তিনবার পুরা কাপে খেলেন। কিন্তু, খুব কমই প্রভাব বিস্তার করতে পেরেছিলেন। ফলশ্রুতিতে, দলের বাইরে অবস্থান করতে বাধ্য হন। এএনজেড ব্যাংকে আইটি শাখায় চাকরি করেন। এ পর্যায়ে প্রাহরান দলের পক্ষে গ্রেড ক্রিকেটে অংশ নিয়েছিলেন। তবে, জানুয়ারি, ২০০৭ সালে ক্যামেরন হোয়াইট অস্ট্রেলিয়া দলে অংশগ্রহণ করলে ম্যাকগেইনকে দুই খেলায় অংশগ্রহণের জন্য আমন্ত্রণ জানানো হয়। এ সুযোগকে কাজে লাগান তিনি। দ্বিতীয় ইনিংসে ৬/১১২ নিয়ে সিডনিতে নিউ সাউথ ওয়েলসের বিপক্ষে অন্যতম খেলার বিজয়ীর ভূমিকায় অবতীর্ণ হয়েছিলেন।
স্বর্ণালী সময়
প্রথমবারের মতো রাজ্য দলের সাথে চুক্তি লাভের সুযোগ পান। চাকরি থেকে ইস্তফা দেন। তিনি মন্তব্য করেন যে, ‘অধিকাংশ প্রথম-শ্রেণীর ক্রিকেটারের বয়সই ৩৫ বছরের ও দশ বছর ধরে খেলে যাচ্ছেন। তবে, আমার নেই।’ শুরুতে তিনি বেশ ভালো করেন। ২০০৭-০৮ মৌসুমে পুরা কাপের শীর্ষস্থানীয় স্পিনারের মর্যাদা পান। এ মৌসুমেই ব্রাইস ম্যাকগেইন ভিক্টোরিয়া দলের নিয়মিত সদস্যের মর্যাদাপ্রাপ্ত হন। ৩৪.৭৮ গড়ে ৩৮ উইকেট দখল করেন ও এফআর কাপে সর্বোচ্চ উইকেট শিকারীতে পরিণত হন। ভিক্টোরিয়ার পক্ষে প্রত্যেকটি প্রথম-শ্রেণীর খেলায় অংশ নেন। এছাড়াও, সীমিত ওভারের খেলায়ও অপ্রত্যাশিতভাবে গুরুত্বপূর্ণ বোলার হয়ে উঠেন। ২৪.৪০ গড়ে ১৫ উইকেট লাভ করেন। এমনকি, টুয়েন্টি২০ ক্রিকেটে বিস্ময়ের কারণ হয়ে দাঁড়ান। ১৬.১৬ গড়ে ছয় উইকেট পান ও ওভারপ্রতি ৬.৪৬ রান দেন। এরফল, চ্যাম্পিয়ন দলটিতে তার দক্ষতার বহিঃপ্রকাশে স্বস্তির বার্তা নিয়ে আসেন।
২০০৭-০৮ মৌসুমে তাসমানিয়ার কাছ থেকে চূড়ান্ত খেলায় বিজয় ছিনিয়ে আনেন। শেষদিকে ৩/১১ পান। টাইগার্স ও ব্লুজের বিপক্ষে প্রথম-শ্রেণীর ক্রিকেটে পাঁচ-উইকেট লাভ করেন। তবে, পুরা কাপের চূড়ান্ত খেলায় এ সফলতা পাননি। এসসিজির পিচে সর্বোচ্চ দক্ষতার প্রকাশ করতে পারেননি। এরফলে, ওয়েস্ট ইন্ডিজ সফরে তাকে অস্ট্রেলিয়া দলে রাখা হয়নি। তাসত্ত্বেও, স্টুয়ার্ট ম্যাকগিলের অবসর গ্রহণের পর দেশের শীর্ষস্থানীয় লেগ স্পিনার হিসেবে স্বীকৃতি পেয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ব্রাইস ম্যাকগেইন। ১৯ মার্চ, ২০০৯ তারিখে কেপ টাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ঘরোয়া ক্রিকেটে দূর্দান্ত খেলার স্বীকৃতিস্বরূপ স্পিন পরামর্শক টেরি জেনারের পরামর্শক্রমে ২০০৭-০৮ মৌসুমে নিজ দেশে সফরকারী ভারত দলের বিপক্ষে টেস্ট খেলার জন্যে তাকে দলে অন্তর্ভুক্ত করা হয়। তবে, দল নির্বাচকমণ্ডলীর কাছে তার এ প্রস্তাবনা গৃহীত হয়। এর পরিবর্তে, সেপ্টেম্বর, ২০০৮ সালে অস্ট্রেলিয়া এ দলের সদস্যরূপে ভারত সফরে তাকে প্রেরণ করা হয়। এ পর্যায়ে রাজস্থান ক্রিকেট সংস্থা একাদশের বিপক্ষে দুই দিনের খেলায় অংশ নেয়ার সুযোগ পেলেও ব্যাট কিংবা বল হাতে তাকে দেখা যায়নি। তাসত্ত্বেও, ২০০৮-০৯ মৌসুমে চার টেস্ট নিয়ে গড়া ভারত সফরে তাকে অন্তর্ভুক্ত করা হয়। দূর্ভাগ্যজনকভাবে, এ সফরে একটিমাত্র প্রস্তুতিমূলক খেলায় অংশগ্রহণের পর কাঁধের আঘাতের কবলে পড়ে তাকে দেশে ফিরে আসতে হয়।
অবশেষে, ৩৬ বছর বয়সে মার্চ, ২০০৯ সালে কেপ টাউনের নিউল্যান্ডসে অনুষ্ঠিত স্বাগতিক দক্ষিণ আফ্রিকার বিপক্ষে সিরিজের তৃতীয় টেস্টে ব্রাইস ম্যাকগেইনের টেস্ট অভিষেক পর্ব সম্পন্ন হয়। বব হল্যান্ডের পর অস্ট্রেলিয়ার বয়োজ্যেষ্ঠ টেস্ট অভিষেকধারীর মর্যাদা পান। কিন্তু, সঠিক নিশানায় বল ফেলতে হিমশিম খান।
তবে, অভিষেক খেলাটি তার জন্যে বেশ দুর্বিষহ ছিল। ১৮ ওভারে ১৪৯ রান দিয়ে কোন উইকেটের সন্ধান পাননি তিনি। কোন টেস্ট খেলায় এটিই যে-কোন অস্ট্রেলীয় ক্রিকেটারের সর্বাপেক্ষা বাজে পরিসংখ্যান ছিল। তিনি ১৯৫০ সালে অস্ট্রেলিয়ার বিপক্ষে জন ওয়ারের ১৪২ রান খরচ করে উইকেট শূন্যতার রেকর্ড ভেঙ্গে ফেলেন। দক্ষিণ আফ্রিকান ব্যাটসম্যানদের লক্ষ্যবস্তুতে পরিণত হন। তার বোলিং থেকে অনেকগুলো ছক্কা হাঁকায় তারা। প্রথম ইনিংসে দুই রান তুললেও দ্বিতীয় ইনিংসে রান আউটের শিকার হন।
কাউন্টি ক্রিকেটে অংশগ্রহণ
আন্তর্জাতিক ক্রিকেট থেকে প্রত্যাখ্যাত হবার পরও ভিক্টোরিয়ার অন্যতম গুরুত্বপূর্ণ খেলোয়াড় হিসেবে স্বীয় অবস্থান বহাল রাখেন। ২০০৯-১০ মৌসুমে শেফিল্ড শিল্ডে ৩২.৫০ গড়ে ২৬ উইকেট দখল করেন। তন্মধ্যে, চূড়ান্ত খেলায় কুইন্সল্যান্ডের বিপক্ষে ছয় উইকেট পেয়েছিলেন। ঐ গ্রীষ্মের শেষে বয়সসীমা ৩৮ বছর হলেও নতুনভাবে প্রতিদ্বন্দ্বিতা করার লক্ষ্যে প্রথমবারের মতো ২০১০ সালে সংক্ষিপ্ত সময়ের জন্যে এসেক্সের পক্ষে খেলার জন্যে চুক্তিবদ্ধ হন।
অ্যালেস্টার মেয়ারগিদি
অ্যালেস্টার মেয়ারগিদি (Alester Maregwede; জন্ম: ৫ আগস্ট, ১৯৮১) হারারে এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড, ম্যাশোনাল্যান্ড এ, সাউদার্ন রক্স ও জিম্বাবুয়ীয় ক্রিকেট একাডেমি দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে মাঝারিসারিতে ব্যাটিংয়ে পারদর্শী ছিলেন তিনি।
শৈশবকাল
প্রথম বর্ষে থাকাকালেই দক্ষিণ আফ্রিকা গমনার্থে জিম্বাবুয়ে উন্নয়ন একাদশ দলের অধিনায়ক হিসেবে তাকে মনোনীত করা হয়। ঐ সফরে তিনি ৬৪ গড়ে রান তুলেছিলেন। কেবলমাত্র একটি খেলায় পরাজিত হয়েছিল তার দল। চার্চিলের প্রথম একাদশ দলের পক্ষে উদ্বোধনী ব্যাটসম্যান ও উইকেট-রক্ষক হিসেবে খেলেন।
নিজস্ব ১৬শ জন্মদিন উদযাপনের অল্প কয়েকদিন পরই প্রথম-শ্রেণীর ক্রিকেটে অভিষেক পর্ব সম্পন্ন হয় অ্যালেস্টার মেয়ারগিদি’র। একাডেমিতে যোগদানের পূর্বে দুইবার অনূর্ধ্ব-১৯ বিশ্বকাপের আসরে খেলেন। ম্যাশোনাল্যান্ডের বিপক্ষে ৫৯ ও মিডল্যান্ডসের বিপক্ষে ৫২ রান করেন। প্রথম চার খেলায় তার ব্যাটিং গড় ছিল ৪১। এরপর থেকেই জিম্বাবুয়ে এ বোর্ড একাদশ দলের পক্ষে নিয়মিতভাবে খেলতে থাকেন। জিম্বাবুয়ে এ দলের সহকারী অধিনায়কের দায়িত্ব পালন করেছেন তিনি।
প্রথম-শ্রেণীর ক্রিকেট
কৈশোরে বেশ প্রতিশ্রুতিশীল উইকেট-রক্ষক-ব্যাটসম্যানের ভূমিকা নিয়ে অগ্রসর হয়েছিলেন। ২০০০ সালে জিম্বাবুয়েভিত্তিক সিএফএক্স একাডেমির প্রকৃত ছাত্র ছিলেন। সংক্ষিপ্ত সময়ের জন্যে তাকে জাতীয় দলে প্রেরণ করা হয়। কিন্তু, তাতেন্দা তাইবু, ব্রেন্ডন টেলর, চার্লস কভেন্ট্রি ও রেজিস চাকাভা’র ন্যায় উইকেট-রক্ষকদের সাথে শক্ত প্রতিদ্বন্দ্বিতা গড়ে তুলতে পারেননি।
মেটাল ব্লেড রেকর্ডস
মেটাল ব্লেড রেকর্ডস একটি রেকর্ড লেবেল যা ব্রায়ান স্লাগেল ১৯৮২ সালে প্রতিষ্ঠা করেন। এর অফিসগুলো আছে আমেরিকা, জার্মানি ও জাপানে। এই লেবেল আমেরিকায় সনি বিএমজি মিউজিক এন্টারটেনইমেন্ট/রেড ডিস্ট্রিবিউশনের মাধ্যমে আমেরিকায় অ্যালবাম বাজারজাত করে। আগে ১৯৮৮-১৯৯৩ সালে ওয়ার্নার ব্রস. রেকর্ডস আমেরিকায় তাদের প্রকাশিত অ্যালবাম বাজারজাত করত। মেটাল ব্লেড রেকর্ডসের শিল্পীরা বিলবোর্ডে তাদের উপস্থিতি জানান দেয়, যেমন-আমন আমার্থ, ট্রাবল, অ্যাজ আই লে ডাইয়িং, স্লেয়ার, ক্যানিবাল করপস, দ্যা ব্ল্যাক ডাহলিয়া মার্ডার, ফেটস ওয়ারনিং, লিজি বরডেন, এ্যানভিল, জব ফর আ কাউবয় ও আনআর্থ। গো গো ডলস একমাত্র মেটাল ব্লেড শিল্পী যাদের অ্যালবাম গোল্ড ও প্লাটিনাম এ্যাডওয়ার্ড পেয়েছে ও এখন পর্যন্ত নন মেটাল শিল্পী হয়ে তাদের সাথে চুক্তিতে আছে। আমেরিকায় তাদের অফিস হলো ক্যালিফোর্নিয়ার আগোরা হিলসে।
অ্যালেস্টার মেয়ারগিদি
প্রথম-শ্রেণীর ক্রিকেট
২০০০ সালে সিএফএক্স একাডেমিতে মেয়ারগিদি ভর্তি হন। ফলে, বিদ্যালয়ের শেষ বর্ষ সমাপণ করতে পারেননি। একাডেমি দলের পক্ষে লোগান কাপে দুইটি অর্ধ-শতরান সহযোগে ৪১ গড়ে রান তুলেন। এরপর, ম্যাশোনাল্যান্ড দলে চলে যান। দুইটি শতরান ও দশটি অর্ধ-শতরানের ইনিংস খেলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন অ্যালেস্টার মেয়ারগিদি। সবগুলো টেস্টই শ্রীলঙ্কার বিপক্ষে খেলেছিলেন তিনি। ৬ মে, ২০০৪ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মে, ২০০৪ তারিখে বুলাওয়েতে একই দলের বিপক্ষে সর্বশেষ টেস্টে অংশ নেন তিনি।
২০০৩-০৪ মৌসুমে ওয়েস্ট ইন্ডিজ গমনার্থে তাকে প্রথমবারের মতো জিম্বাবুয়ে দলের সদস্যরূপে অন্তর্ভুক্ত করা হয়। দলে অনেক খেলোয়াড় আসা-যাওয়ার পালায় অবস্থান করলেও তিনি নিয়মিতভাবে খেলতে থাকেন। টেস্টে অভিষেকের পূর্বে ২০০৩ সালে সফরকারী ওয়েস্ট ইন্ডিজের বিপক্ষে আন্তর্জাতিক অঙ্গনে অভিষেক পর্ব সম্পন্ন হয় তার। পাঁচ বল মোকাবেলা করে শূন্য রানে বিদেয় নেন। এরপর, ২০০৪ সালে বিদ্রোহী খেলোয়াড়দের ঘাটতি মোকাবেলায় তাকে পুনরায় দলে খেলানো হয়। হারারে স্পোর্টস ক্লাবে সফরকারী শ্রীলঙ্কা দলের বিপক্ষে টেস্ট অভিষেক হয় তার। ০ ও ২২ রান করেন ও অভিজ্ঞতাহীন খেলোয়াড়দের নিয়ে গড়া জিম্বাবুয়ে দল ইনিংস ও ২৪১ রানে পরাভূত হয়।
তারপরও কিছু সময়ের জন্যে জাতীয় দল নির্বাচকমণ্ডলীর নজরে ছিলেন। ২০০৭ সালে জিম্বাবুয়ে এ ও জিম্বাবুয়ে প্রভিন্সেস দলে খেলেন। তবে, জাতীয় দলের ৩০-সদস্যের তালিকায় তাকে রাখা হয়নি। আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ের ক্রিকেটে নিজেকে উইকেট-রক্ষক-ব্যাটসম্যান হিসেবে খেলে যাচ্ছেন। ঘরোয়া পর্যায়ে অন্যতম অভিজ্ঞতাসম্পন্ন খেলোয়াড় হিসেবে সাউদার্ন রক্সের সদস্যরূপে খেলছেন।
ব্যক্তিগত জীবন
স্টিভ ওয়াহসহ অনেক জিম্বাবুয়ীয়ের ন্যায় অ্যান্ডি ফ্লাওয়ার তার প্রিয় তারকা খেলোয়াড় ছিলেন। অনূর্ধ্ব-১৯ ক্রিকেট বিশ্বকাপে অস্ট্রেলিয়ার বিপক্ষে ৬৪ রান তুলেন। এটিই তার স্বর্ণালী মুহূর্ত ছিল।
ক্রিকেট খেলার পাশাপাশি স্প্রিন্টার, রাগবি ও হকি খেলায় দক্ষ ছিলেন। চার্চিলের পক্ষে রাগবি ও হকি দলের প্রথম একাদশে খেলেন। ভ্রমণ করতে ভালোবাসেন। ক্রিকেট খেলার সুবাদে বিশ্বের বিভিন্ন দেশ ভ্রমণের সুযোগ পেয়েছেন। ২০ বছরের মধ্যে মিলদুরা সেটলার্স ক্রিকেট ক্লাবসের প্রথম প্রিমিয়ারশীপ বিজয়ে অন্যতম গুরুত্বপূর্ণ সদস্য ছিলেন।
ভালোবাসা এক্সপ্রেস
ভালোবাসা এক্সপ্রেস (পূর্বনির্ধারিত নাম রেড – দ্য কালার অফ লাভ নামেও পরিচিত) হচ্ছে ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন সাফি উদ্দিন সাফি এবং প্রযোজনা করেছেন আবুল কালাম। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও আহমেদ শরীফ, মিশা সওদাগর, আফজাল শরীফ, আব্দুল্লাহ সাকি, ডিজে সোহেলসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
প্রযোজনা
২০১৩ সালের ডিসেম্বরে চলচ্চিত্রটির চিত্রায়ণ শুরু হয়। শুরুতে চলচ্চিত্রটির নাম ছিল রেড – দ্য কালার অব লাভ। পরে পরিচালক এর নাম পরিবর্তন করে ভালোবাসা এক্সপ্রেস রাখেন।
মুক্তি
চলচ্চিত্রটি ২০১৪ সালের ৯ মে অর্ধশতাধিক প্রেক্ষাগৃহে মুক্তি পায়।
আখতারুজ্জামান (মেজর)
মেজর (অব.) আখতারুজ্জামান রঞ্জন বাংলাদেশ সেনাবাহিনীর অবসরপ্রাপ্ত মেজর, কিশোরগঞ্জ জেলার রাজনীতিবিদ, মুক্তিযোদ্ধা ও কিশোরগঞ্জ-২ আসনের সাবেক সংসদ সদস্য।
প্রাথমিক জীবন
আখতারুজ্জামান কিশোরগঞ্জ জেলায় জন্মগ্রহণ করেন। তার পিতা সাবেক সেনা কর্মকর্তা মৃত সৈয়দ জামাল। তার ছোট ভাই আনিসুজ্জামান খোকন মুক্তিযুদ্ধা ও তৎকালীন ময়মনসিংহ-১৯ আসনের সংসদ সদস্য ছিলেন। শহীদুজ্জামান কাকন কিশোরগঞ্জ জেলা বিএনপির যুগ্মসাধারণ সম্পাদক।
রাজনৈতিক জীবন
আখতারুজ্জামান বাংলাদেশ সেনাবাহিনীর অবসরপ্রাপ্ত মেজর ও মুক্তিযোদ্ধা ছিলেন। তিনি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-২ আসন থেকে সংসদ সদস্য নির্বাচিত হন।
২০২২ সালের ফেব্রুয়ারিতে, দলের বিরুদ্ধে কার্যকলাপের জন্য তাকে বিএনপি থেকে বরখাস্ত করা হয়।
আওয়ারান জেলা
আওয়ারান জেলা (বেলুচি এবং ) হচ্ছে পাকিস্তানের বেলুচিস্তান প্রদেশের দক্ষিণে অবস্থিত একটি জেলা। এটি ১৯৯২ সালের নভেম্বরে একটি পৃথক জেলা হিসেবে আত্মপ্রকাশ করে; কিন্তু পূর্বে এটি খুজদার জেলার একটি উপবিভাগ ছিল। আওয়ারান এর পুরাতন নাম ছিল কোলওয়া। জেলাটিকে প্রদেশটি সবথেকে দরিদ্রতম জেলা হিসেবে বিবেচনা করা হয়।
এটি বেলুচিস্তান প্রদেশের দক্ষিণে অবস্থিত, আওয়ারান জেলার দক্ষিণ ও দক্ষিণ পশ্চিম থেকে গুয়ারার জেলা কর্তৃক সীমানাযুক্ত করা হয়েছে। এটির পূর্ব ও দক্ষিণে লাস্বেলা জেলা অবস্থিত, পশ্চিমে কেছ জেলা এবং পাঞ্জুর জেলা অবস্থিত। খাজার জেলা সর্ব উত্তরপূর্ব এবং উত্তরে অবস্থিত খারান জেলা।
প্রশাসনিক বিভাগ
জেলাটি প্রশাসনিক উপবিভাজনগুলি নিম্নবর্ণিত তিনটি তহসিলগুলিতে বিভক্ত হয়েছে, যা আটটি ইউনিয়ন পরিষদে হিসেবে বিভাজন করা হয়েছে।
জনসংখ্যার উপাত্ত
নিম্নে জেলাটির জনসংখ্যা তুলে ধরা হলঃ
আওয়ারাকান এলাকার জনসংখ্যার প্রায় ৯৮% এর উপরে মানুষ জিকরি সম্প্রদায়ের মুসলিম বসবাস করে থাকে। এখানকার প্রধান উপজাতিগুলি হল বিজেনজো, মুহাম্মদ হাসানী, সাজ্জাদি, সিয়াপেড, মিরওয়ানি, রাখছানি, মুসিয়ানী, সুমালানী ও মেনল বসবাস করে থাকে। ১৯৯৮ সালের আদমশুমারি অনুযায়ী জনসংখ্যার % অংশের মানুষ প্রধান ভাষা ছিল বেলুচি। এর আগের আদমশুমারী অর্থ্যাৎ ১৯৮১ সালের আদমশুমারি তথ্যানুযায়ী আওয়ারনের উপবিভাগগুলির ৮% পরিবারের প্রথম ভাষা হিসেবে ব্রাহুই ছিল অন্যতম।
কৃষি
আওয়ারান এখনো পর্যান্ত সেখানকার স্থানে উসিস নামে বিশেষভাবে পরিচিত। এটির বার্ষিক গড় উৎপাদন প্রায় ১৫,০০০ টন। পাশাপাশি বর্তমান সময়ে পেঁয়াজ বড় ধরনের খাদ্যশষ্য হিসেবে বিবেচিত হয়েছে যেখানে এটির আনুমানিক বার্ষিক উৎপাদন ৫৩,০০০ টন। গম এবং বার্লি অন্যান্য প্রধান খাদ্যশষ্য হিসেবে অবদান রাখছে। খরিফ ফসল হিসেবে ফল ও ডাল রয়েছে।
চকরিয়া সরকারি কলেজ
ইতিহাস
চকরিয়া সরকারি কলেজ ১৯৬৮ সালে প্রতিষ্ঠিত হয়। এই কলেজ নির্মাণে স্থানীয় ব্যক্তিত্ব প্রথমে আব্বাস আহমদ চৌধুরি, আনোয়ার হোসেন চৌধুরী ও রফিক আহমদ চৌধুরী জমি দান করেন  এবং স্থাপনের পরিকল্পনা নেন।
ব্যবস্থাপনা
কলেজ পরিচালনার সুবিধার্থে কলেজটিতে একটি পরিচালনা পর্ষদ রয়েছে।
শিক্ষা কার্যক্রম
চকরিয়া সরকারি কলেজে বর্তমানে একাদশ-দ্বাদশ শ্রেণীতে পাঠদানের পাশাপাশি জাতীয় বিশ্ববিদ্যালয়ের অধীনে ডিগ্রি ও অনার্স পর্যায়ের কোর্স চালু রয়েছে।
শিক্ষকবৃন্দ
চকরিয়া সরকারি কলেজের বর্তমান ভারপ্রাপ্ত এ কে এম শাহাবুদ্দীন
ফলাফল
কলেজের বর্তমান পাশের হার ৭৩%।
ইযযুদ্দিন আইবাক
ইযযুদ্দিন আইবাক (عز الدين أيبك; উপাধি: মালিকুল মুইয ইযযুদ্দিন আইবাক তুর্কমানি জাশনাকির সালিহি; الملك المعز عز الدين أيبك التركماني الجاشنكير الصالحى) বা আইবাক তুর্কমানি ছিলেন তুর্কি বাহরি ধারার মিশরের মামলুক সুলতানদের মধ্যে প্রথম।  তিনি ১২৫০ থেকে ১২৫৭ সালে তার মৃত্যু পর্যন্ত শাসন করেছিলেন।
উদ্ভব এবং প্রাথমিক কর্মজীবন
থাম্ব|250x250পিক্সেল| মামলুকদের মিশরে ক্ষমতা নেওয়ার আগে আইয়ুবিদের আধিপত্য। আইবাক (ay অর্থ চাঁদ আর বেগ অর্থ কমান্ডার) ছিলেন তুর্কি বংশোদ্ভূত একজন আমির বা সেনাপতি যিনি আইয়ুবীয় সুলতান সালিহ আইয়ুবের দরবারে অন্যান্য তুর্কমেনদের সাথে কাজ করতেন। এজন্য তিনি বাহরি মামলুকদের মধ্যে আইবাক তুর্কমানি নামে পরিচিত ছিলেন। তিনি আমির (সেনাপতি) পদে উন্নীত হন এবং জশনকির (সুলতানের খাদ্য ও পানীয়ের স্বাদ গ্রহণকারী, বা পানপাত্র) হিসেবে কাজ করেন। পরে একজন খাজানজা (সুলতানের হিসাবরক্ষক) পদেও কাজ করেন।
১২৪৯ খ্রিস্টাব্দে দমইয়াতে ফ্রাঙ্কিশ আক্রমণের সময়ে সালিহ আইয়ুবের মৃত্যুর পর তুরানশাহ ক্ষমতায় আসেন। ১২৫০ সালে তুরানশাহের হত্যাকাণ্ডের পর সালিহি মামলুকদের সাহায্য সমর্থনে আইয়ুবের বিধবা স্ত্রী শাজারাতুদ দুর ক্ষমতা দখল করেন। এভাবে আইয়ুবীয়রা মিশরের উপর নিয়ন্ত্রণ হারিয়ে ফেলে।
সিরীয় আইয়ুবীয় ও বাগদাদের আব্বাসীয় খলিফা মুসতাসিম উভয়পক্ষই মিশরের মামলুকদের এই পদক্ষেপকে অস্বীকার করেন। আর শাজারাতুদ দুরকে সুলতানা হিসেবে স্বীকৃতি দিনে অস্বীকার করেন। কিন্তু মিশরের মামলুকরা নতুন সুলতানার কাছে তাদের শপথ নবায়ন করেছিল। তিনি আইবাককে আতাবেগের (প্রধান সেনাপতি) মত গুরুত্বপূর্ণ পদে নিযুক্ত করেন।
ক্ষমতার উত্থান (১২৫০)
সিরিয়ার আমিররা শাজারাতুদ দুরকে সুলতানা হিসেবে শ্রদ্ধা জানাতে অস্বীকার করেন। এমনকি আলেপ্পোর আইয়ুবীয় আমির নাসির ইউসুফকে দামেস্কের ক্ষমতা প্রদান করে। বিষয়গুলো ঘোলাটে হয়ে উঠে। শেষপর্যন্ত শাজারাতুদ দুর ২রা মে ১২৫০ তারিখ থেকে ৮০দিন মিশর শাসন করার পর আইবাককে বিয়ে করে সিংহাসন ত্যাগ করেন।
১২৫০ সালের জুলাইয়ের শেষদিকে মিশরের নতুন সুলতান হিসেবে আইবাক রাজকীয় উপাধি হিসেবে মালিকুল মুইয নাম গ্রহণ করেন। সেসময়ে আইবাক চারজন মামলুকের উপর বেশি নির্ভর করতেন: ফারিসুদ্দিন আকতাই, বাইবার্স বন্দুকদারি, কুতুয এবং বিলবান রাশিদি।
মাত্র পাঁচদিন পরই আইবাকের আনুষ্ঠানিক শাসনের অবসান ঘটে। আইবাকের অবস্থানকে সুসংহত করার জন্য এবং সিরিয়া ও বাগদাদে তাদের বিরোধীদের সন্তুষ্ট করতে বাহরি মামলুকরা ৬ বছর বয়সী সিরীয় আইয়ুবীয় পরিবারের সুলতান হিসেবে আশরাফ মুসাকে সিংহাসনে বসিয়েছিলেন। এবং ঘোষণা করেছিলেন যে, আইবাক বাগদাদের আব্বাসীয় খলিফার একজন প্রতিনিধি মাত্র। এছাড়াও তার মালিক মৃত আইয়ুবীয় সুলতান সালিহ আইয়ুবের প্রতি আনুগত্য প্রদর্শনের জন্য আইবাক সালিহের জন্য একটি শোক অনুষ্ঠানের আয়োজন করে। সালিহ আইয়ুবের মৃত্যুর আগে স্থাপন করে যাওয়া কায়রোর বাইনুল কাসরাইন জেলার মাদ্রাসার পাশের মাজারে তাকে সমাহিত করে।  এত সমস্যা থাকলেও মিশরের প্রকৃত ক্ষমতা সেসময়ে আইবাকের হাতেই ছিল। যদিও তিনি শেষপর্যন্ত আতাবাক (আতাবেগ) পদে ফিরে এসেছিলেন।
আইয়ুবীয় আপত্তি
নাসির ইউসুফ মিশর জয় করতে এবং আইবাককে উৎখাত করার জন্য গাজায় তার বাহিনী পাঠান কিন্তু ১২৫০ সালের অক্টোবরে আমির ফারিসুদ্দিন আকতাইয়ের কাছে তার বাহিনী পরাজিত হয়। তারপর তিনি একটি বিশাল সেনাবাহিনীর নেতৃত্ব দেন এবং কায়রো থেকে কাছেই সালিহিয়ার নিকটবর্তী অঞ্চলে আইবাকের সেনাবাহিনীর সাথে সংঘর্ষে লিপ্ত হন। তবে যুদ্ধের শেষে তিনি দামেস্কে পালিয়ে যেতে বাধ্য হন। আর তার পুত্র তুরানশাহ, তার ভাই নুসরাতুদ্দিন এবং আলেপ্পোর আমির মালিকুল আশরাফসহ আরো অনেকে আইবাকের সেনাবাহিনীর হাতে বন্দী হন। সিরিয়ার আইয়ুবীয়দের উপর আইবাকের বিজয় মিশরের শাসক হিসাবে তার অবস্থানকে সুসংহত করেছিল। আব্বাসীয় খলিফার আলোচনা ও মধ্যস্থতার মাধ্যমে, আইবাক আইয়ুবীয়দের বন্দীদের মুক্ত করে দেন এবং গাজা ও জেরুজালেম এবং সিরিয়ার উপকূলসহ দক্ষিণ ফিলিস্তিনের নিয়ন্ত্রণ লাভ করেন। তার বিজয় এবং আইয়ুবীয়দের সাথে তার চুক্তির দ্বারা নিরাপদ বোধ করার কারণে, আইবাক যুবক আইয়ুবীয়দের সহ-সুলতান মুসাকে বন্দী করে এবং ১২৫২ সালে কুতুযকে সহ-সুলতান নিযুক্ত করে।
বিদ্রোহ
১২৫৩ সালে উচ্চ ও মধ্য মিশরে হিসানুদ্দিন ছালাবের নেতৃত্বে একটি মারাত্মক বিদ্রোহ দেখা দেয়। যেটি মামলুক নেতা আকতাই দমন করেন। নাসির ইউসুফের আইয়ুবী বাহিনীকে পরাজিত করে এবং ছালাবের বিদ্রোহ দমনের মাধ্যমে আমির আকতাই এবং তার মামলুকদের শক্তি বৃদ্ধি পায় এবং তারা আইবাকের কর্তৃত্বের জন্য একটি নতুন হুমকি তৈরি করতে শুরু করে। যখন আকতাই আইবাকের কাছে কায়রো দুর্গের ভিতরে তার ভবিষ্যৎ স্ত্রীর সাথে বসবাস করার বিষয়ে জানান, যিনি হামার আমির মালিকুল মানসুরের বোন ছিলেন, তখন আইবাক নিশ্চিত হন যে আকতাই এবং তার মামলুকদের ক্ষমতাচ্যুত করার উদ্দেশ্য রয়েছে। তাই তিনি তাদের থেকে পরিত্রাণ পাওয়ার সিদ্ধান্ত নেন।
মামলুকদের আভ্যন্তরীণ সমস্যা (১২৫৪-৫৫)
১২৫৪ সালে আইবাক কুতুজ এবং কয়েকজন মামলুকের সাথে ষড়যন্ত্র করে আকতাইকে দুর্গে আমন্ত্রণ জানিয়ে হত্যা করেন। আকতাইয়ের মাথা দুর্গ থেকে ছুড়ে ফেলতে দেখে বাইবার্স বন্দুকদারি আর কালাউন আলফিসহ বাহরিয়া মামলুকরারাতের আধারেই দামেস্ক, কারাক এবং রুমের সেলজুক সালতানাতে পালিয়ে যায়। আইবাক বাহরিয়া মামলুকদের সম্পত্তি লুণ্ঠন করেন এবং আলেকজান্দ্রিয়া দখল করে নেন। যেটি আকতাই ১২৫২ সাল থেকে নিজের অঞ্চল হিসাবে নিয়ন্ত্রণ করে আসছিলেন। যারা পালাতে পারেনি তাদের হয় বন্দী করা হয়েছিল নতুবা মৃত্যুদণ্ড দেওয়া হয়েছিল। আকতাই এবং তার বাহরিয়া মামলুকদের সাথে ঝামেলা শেষ হওয়ার সাথে সাথে, আইবাক শিশু সুলতান আশরাফ মুসাকে সিংহাসনচ্যুত করেন এবং তাকে তার খালার বাড়িতে ফেরত পাঠান। তাকে সুলতান হিসেবে নিযুক্ত করার আগে এটিই তার নিজের বাড়ি ছিল। এরপর আইবাক মিশর এবং সিরিয়ার কিছু অংশের নিরঙ্কুশ এবং একমাত্র শাসক হয়ে যান। কিন্তু কিছুকাল পরেই তিনি নাসির ইউসুফের সাথে একটি নতুন চুক্তি নিষ্পত্তি করেন, যা তার ক্ষমতা শুধুমাত্র মিশরে সীমাবদ্ধ করে।
১২৫৫ সালে উচ্চ মিশরে তার সমনামধারী ইযযুদ্দিন আইবাক আফরামের নেতৃত্বে একটি নতুন বিদ্রোহ শুরু হয়েছিল এবং নাসির ইউসুফের বাহিনী মিশরীয় সীমান্তে পৌঁছেছিল। এই সময়ে বাইবার্স বন্দুকদারি ও কালাউন আলফিসহ সিরিয়ায় পালিয়ে যাওয়া বাহরিয়া মামলুকরা নাসির ইউসুফের সাথে ছিল।
মৃত্যু
সিরিয়ায় পালিয়ে যাওয়া মামলুকদের হুমকির বিরুদ্ধে তাকে সাহায্য করতে পারে এমন একজন মিত্রের সাথে একটি জোট গঠনের প্রয়োজন হওয়ায়, আইবাক ১২৫৭ সালে মসুলের আমির বদরুদ্দিন লুলুর কন্যাকে বিয়ে করার সিদ্ধান্ত নেন। শাজারাতুদ দুর এবার বিষয়টিকে বিশ্বাসঘাতকতা হিসেবে অনুভব করেন, কারণ তার সাথে ইতিমধ্যেই কয়েকটি বিষয়ে আইবাকের বিরোধ ছিল। আইবাককে সুলতান হিসেবে উত্তীর্ণ করতে শাজারাতুদ দুরই কাজ করেছিলেন। সাত বছর মিশর শাসন করার পরে তাকে হত্যা করা হয়েছিল। মৃত্যুর দিন তার বয়স হয়েছিল প্রায় ৬০বছর এবং তার কয়েকটি পুত্র ছিল, তাদের মধ্যে নাসিরুদ্দিন খান এবং মনসুর আলী।
প্রভাব
আইবাককে মিশরীয়রা পছন্দ করেনি বা সেভাবে সম্মান করেনি যদিও ঐতিহাসিকরা তাকে সাহসী ও উদার সুলতান হিসেবেই স্মরণ করেছিলেন।
আইবাক অশান্ত সময়ে শাসন করেন। সিরিয়ায় নাসির ইউসুফ এবং মিশরে আমির আকতাই এবং তার মামলুকদের সাথে তার দ্বন্দ্ব ছাড়াও, বহিরাগত শক্তির কাছ থেকে হুমকি ছিল। উদাহরণতঃ ক্রুসেডার এবং ফ্রান্সের লুই নবম, যিনি আক্রায় মুসলমানরা ১২৫০ সালে মিশরে তাদের অপমানজনক পরাজয়ের পর তাদের বিরুদ্ধে সাফল্যের জন্য সুযোগের অপেক্ষায় অবস্থান করছিলেন এবং হালাকু খানের নেতৃত্বে মঙ্গোলরা; যারা ইসলামি বিশ্বের পূর্ব সীমান্তে অভিযান শুরু করেছিল।
আইবাক এবং শাজারাতুদ দুর তাদের মৃত্যুর আগে একটি শক্তিশালী মামলুক রাজবংশ প্রতিষ্ঠা করেছিলেন যা শেষ পর্যন্ত মঙ্গোলদের বিতাড়িত করেছিল। ইউরোপীয় ক্রুসেডারদের পবিত্র ভূমি থেকে বিতাড়িত করে উসমানীয়দের আগমন পর্যন্ত মধ্যপ্রাচ্যের সবচেয়ে শক্তিশালী রাজনৈতিক শক্তি হিসেবে টিকে ছিল।
আইবাক কায়রোতে মাদরাসায় মুইযযিয়া নামে একটি মাদ্রাসা নির্মাণ করেন।
জোয়ানট মার্টোরেল
জোয়ানট মার্টোরেল (গান্ডিয়া, ভ্যালেন্সিয়ার দক্ষিণে, ১৪১৩ – ১৪৬৮) ভ্যালেন্সিয়ার একজন সৈনিক ছিলেন। তিনিই টিরান্ট লো ব্লাঞ্চ বইটির লেখক যা ভ্যালেন্সিয়ান-এ লেখা (মার্টোরেল একে "দ্য ভ্যালেন্সিয়ান পপুলার" "ভালগার লিয়েঙ্গা ভ্যালেন্সিয়ানা" বলতেন) হয়েছিল। ১৪৯০ সালে ভ্যালেন্সিয়ায় প্রকাশিত এই বইটিকে অনেকে ইউরোপের প্রথম আধুনিক উপন্যাস বলেন।
এতে বাইজেনটাইন সাম্রাজ্যকালীন সময়ে এক সৈনিকের রোমাঞ্চকর অভিযানের কাহিনী। এখানে কাতালান সঙ্গীর সত্যিকার জীবনের প্রতিচ্ছবি খুঁজে পাওয়া যাবে। ডন কুইজের বই পোড়ানোর অংশ সম্পর্কে মিগুয়েল দ্য কারভান্তেস একে শ্রেষ্ঠ সৌজন্যমূলক উপন্যাস (চিভালরি উপন্যাস) বলেন। মার্টোরেল একজন সাহসী ব্যক্তি ছিলেন এবং আদালতের চক্রান্তের কারণে তাকে আগে-ভাগেই মৃত্যুবরণ করতে হয়। এর ফলে তার বন্ধু মার্টি জোয়ার দ্য গালবাকেই উপন্যাসটি শেষ করতে হয়।
কোলাম আয়ার মসজিদ
কোলাম আয়ার মসজিদ (Masjid Kolam Ayer) কাম্পুং নং চিক, জোহর বাহরু, জোহর, মালয়েশিয়ার একটি মসজিদ। মসজিদটি জালান কোলাম এয়ারে অবস্থিত।
মার্কিন যুক্তরাষ্ট্রের মন্ত্রিসভা
মার্কিন যুক্তরাষ্ট্র মন্ত্রীসভা মার্কিন যুক্তরাষ্ট্রের উপ রাষ্ট্রপতি এবং মার্কিন যুক্তরাষ্ট্রের ফেডারেল সরকারের নির্বাহী বিভাগের দপ্তরগুলোর প্রধানদের সমন্বয়ে গঠিত একটি সংস্থা। এটি মার্কিন যুক্তরাষ্ট্রের রাষ্ট্রপতির প্রধান উপদেষ্টা সভা। রাষ্ট্রপতি সভাগুলির সভাপতিত্ব করেন তবে তিনি আনুষ্ঠানিকভাবে মন্ত্রীসভার সদস্য নন। রাষ্ট্রপতি কর্তৃক নিযুক্ত এবং সিনেট কর্তৃক অনুমোদিত দপ্তর প্রধানরা মন্ত্রিসভার সদস্য। রাষ্ট্রপতি অন্যান্য নির্বাহী সংস্থার প্রধান এবং রাষ্ট্রপতির নির্বাহী কার্যালয়ের সিনেট অনুমোদন প্রয়োজন হয় না এমন সদস্যদের মন্ত্রীসভার সদস্য হিসাবে মনোনীত করতে পারেন।
মন্ত্রীসভার নিজস্ব কোনও নির্বাহী ক্ষমতা বা কার্যাবলী নেই। এটি ২৪ জন সদস্য (উপ রাষ্ট্রপতি সহ ২৫ জন), ১৫ জন দপ্তর প্রধান এবং ৯জন মন্ত্রীপরিষদ পর্যায়ের সদস্য, যাদের মধ্যে দু'জন ব্যতীত সবারই সিনেটের অনুমোদন প্রয়োজন হয়। ওভাল অফিস সংলগ্ন একটি কক্ষে রাষ্ট্রপতির সঙ্গে মন্ত্রীসভার বৈঠক হয়। সদস্যরা তাদের নিজ নিজ দপ্তরের প্রতিষ্ঠিত সালের ক্রমানুযায়ী বসেন।
মন্ত্রীসভার সদস্যরা রাষ্ট্রপতির সন্তুষ্টিতে কাজ করেন, তিনি সিনেটের অনুমোদন ছাড়াই যে কোনো সময় তাদের বরখাস্ত করতে পারেন, যেটি মায়ার্স বনাম মার্কিন যুক্তরাষ্ট্র (১৯২৬) মামলায় মার্কিন যুক্তরাষ্ট্রের সুপ্রিম কোর্ট কর্তৃক নিশ্চিত করা হয়েছে। যদিও রাষ্ট্রপতির ইচ্ছার বিরুদ্ধে মন্ত্রীসভার সদস্যের পক্ষে তার নিজের দপ্তরের উপর নির্দিষ্ট ক্ষমতা প্রয়োগ করা আইনত সম্ভব, তবে বরখাস্তের হুমকির কারণে এটি অত্যন্ত অস্বাভাবিক। রাষ্ট্রপতির মন্ত্রীসভা সংগঠিত করার ক্ষমতাও রয়েছে, যেমন কমিটি গঠন করা। সমস্ত ফেডারেল সরকারী কর্মকর্তাদের মতো, মন্ত্রীসভার সদস্যরাও "রাষ্ট্রদ্রোহ, ঘুষ বা অন্যান্য উচ্চ অপরাধ এবং অপকর্মের" জন্য হাউজ অব রিপ্রেজেন্টেটিভস দ্বারা অভিশংসন এবং সিনেটে বিচারের সম্মুখীন হন।
মার্কিন যুক্তরাষ্ট্রের সংবিধানে স্পষ্টভাবে একটি মন্ত্রীসভার কথা বলা হয়নি। সংবিধানের মতামত ধারার (অনুচ্ছেদ ২, অনুচ্ছেদ ২, ধারা ১) থেকে অনুমান করা মন্ত্রীসভার ভূমিকা হলো রাষ্ট্রপতিকে পরামর্শ প্রদান করা। উপরন্তু, পঁচিশতম সংশোধনী উপ রাষ্ট্রপতিকে সংখ্যাগরিষ্ঠ নির্বাহী দপ্তরগুলোর প্রধানদের সাথে রাষ্ট্রপতিকে "তার অফিসের ক্ষমতা এবং দায়িত্ব পালনে অক্ষম" ঘোষণা করার ক্ষমতা দেয়।
গ্র‍্যান্ড হায়াট কলম্বো
গ্র‍্যান্ড হায়াট কলম্বো (সিংহলি: ග්‍රෑන්ඩ් හයට් කලම්බු) হল শ্রীলঙ্কার রাজধানী কলম্বোতে অবস্থিত সাতচল্লিশ তলাবিশিষ্ট একটি পাঁচ তারকা হোটেল। এই ইমারতে অতিথিদের জন্য ৪৭৫ টি কক্ষ ছাড়াও সার্ভিসিং এর জন্য ৮৪ টি কক্ষ আছে। এটি শ্রীলঙ্কায় হায়াট ব্র‍্যান্ডের প্রথম হোটেল। ইমারতটির নিকটে সেন্ট থমাস প্রিপারেটরি স্কুল অবস্থিত।
বোবো দিউলাসো
বোবো দিউলাসো হচ্ছে বুর্কিনা ফাসোর একটি শহর, যার জনসংখ্যা ৯,০৩,৮৮৭ জন (২০১৯ সাল অনুযায়ী); এটি বুর্কিনা ফাসোর রাজধানী ওয়াগাদুগুর পরে দেশের দ্বিতীয় বৃহত্তম শহর। এই শহরের নামের অর্থ "বোবো-দিউলার বাড়ি"।
খনিয়াদিঘি মসজিদ
খনিয়াদিঘি মসজিদ বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি আনুমানিক ১৫'দশ শতকে নির্মিত হয়েছিলো, যা গৌড়ের প্রাচীন কৃতিগুলোর অন্যতম মনে করা হয়। ধারণা করা হয় ১৪৮০ খ্রিষ্টাব্দে কোন এক রাজবিবি মসজিদটি নির্মাণ করেন। মসজিদটি দেখতে প্রায় মালদার চামকাটি মসজিদের মত।। এটি স্থানীয়ভাবে চামচিকা মসজিদ এবং রাজবিবি মসজিদ নামেও পরিচিত।
ইতিহাস
১৪৫০ থেকে ১৫৬৫ খ্রিষ্টাব্দ অবধি গৌড় ছিল তৎকালীন বাংলার রাজধানী ; এ সময়ই এ মসজিদটি নির্মিত হয়েছিল। এই মসজিদের পাশে বিশাল এক দিঘি রয়েছে যার নাম খনিয়া দিঘী নামে পরিচিত। কাছাকাছি আরেকটি মসজিদের নাম দারাসবাড়ি মসজিদ। মসজিদটি দীর্ঘকাল আগে পরিত্যাক্ত হয়েছে। পরিচর্যার অভাবে এ মসজিদটি বিলীয়মান।
অবস্থান
এই মসজিদটি রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলায় অবস্থিত। চাঁপাইনবাবগঞ্জ থেকে প্রায় ৩৫ কি.মি.। বাস অথবা সিএনজি-তে যাওয়া যায়। প্রায় ৪৫ মি. থেকে ১ ঘণ্টা সময় লাগে।
বিবরণ
এই মসজিদের আয়তন ৬২ × ৪২ ফুট। মূল গম্বুজটির নিচের ইমারত বর্গাকারে তৈরী, যার প্রতিটি বাহু ২৮ ফুট দৈর্ঘ্য বিশিষ্ট। বড় কামরার সামনের দিকে (পূর্ব) একটি বারান্দা ছিল, যার অবশিষ্টাংশ বর্তমানে দেখা যায়। মসজিদটি ইটের তৈরী, বাইরেে দিকে সুন্দর কারুকাজ করা। বর্তমানে খঞ্জনদীঘির মসজিদটির একটি মাত্র গম্বুজ ও দেয়ালের কিছু অংশ টিকে আছে। কিন্তু এগুলোর অবস্থাও খুব জীর্ণ আকার ধারণ করেছে। thumb|ঐতিহাসিক খনিয়াদিঘি
বিমল দাশগুপ্ত
পেডি হত্যা
১৯২৮ সালে সুভাষচন্দ্র বসু বিপ্লবী দীনেশ গুপ্ত কে বেঙ্গল ভলেন্টিয়ার্সের মেদিনীপুর শাখার দায়িত্ব দেন। দীনেশ গুপ্তের অক্লান্ত চেষ্টায় মেদিনীপুর জেলায় বিপ্লবী আন্দোলন অন্য মাত্রা পায়। বিমল দাশগুপ্ত হয়ে ওঠেন দীনেশ গুপ্তের মন্ত্রশিষ্য। লবণ আইন অমান্যের সময় জেলাশাসক জেমস পেডি দীঘা সমুদ্রতীরে সত্যাগ্রহীদের ওপর পাশবিক অত্যাচার চালিয়েছিল। এর প্রতিশোধ নিতে বিপ্লবীরা সিদ্ধান্ত নেন পেডি হত্যার। জ্যোতিজীবন ঘোষের সাথে বিমল দাশগুপ্ত এই দায়িত্ব পান। ১৯৩১ খ্রিষ্টাব্দের ৭ এপ্রিল মেদিনীপুর কলেজিয়েট স্কুলে প্রদর্শনী দেখতে এলে পেডি সাহেব এই দুই বিপ্লবীর গুলিতে নিহত হয়। দুজনেই পালাতে সক্ষম হন। বিমল দাশগুপ্ত আত্মগোপন করে ঝরিয়া অঞ্চলের কয়লাখনি তে চাকরি নেন ও পরে কলকাতার  মেটিয়াবুরুজেও থাকতেন, পুলিশ সন্ধান পায়নি ।
জেল জীবন
১৯৩২ খ্রিষ্টাব্দের মাঝামাঝি তাকে আন্দামান সেলুলার জেলে পাঠানো হয়। ১৯৩৬ সালে সেখানে রাজনৈতিক বন্দীর মর্যাদার দাবীতে অনশন করেন। সুভাষচন্দ্র ও মুজফফর আহমেদের মধ্যস্থতায় অনশন প্রত্যাহার করে নেওয়া হয়। ১৯৩৮ সালে তাকে দেশে ফিরিয়ে আনা হয় যদিও মুক্তি পাননি। চার বছর বাংলা দেশের বিভিন্ন জেলে বন্দীজীবন যাপন করেন বিমল দাশগুপ্ত ।
শেষ জীবন
১৯৪২ সালে মুক্তিলাভ নিজ বাড়ি মেদিনীপুরেই জমিজমা দেখাশোনা করতেন। স্বাধীনতার পরে আনন্দবাজার পত্রিকার সেলস ইনস্পেকটর হিসেবে কিছুদিন কাজ করেছেন।
রঙ্গশ্রী ইউনিয়ন
রঙ্গশ্রী বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
আয়তন
রঙ্গশ্রী ইউনিয়নের আয়তন ১০,৩৭৯ একর।
প্রশাসনিক কাঠামো
রঙ্গশ্রী ইউনিয়ন বাকেরগঞ্জ উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী রঙ্গশ্রী ইউনিয়নের মোট জনসংখ্যা ৩২,৮৫৪ জন। এর মধ্যে পুরুষ ১৫,৭৪০ জন এবং মহিলা ১৭,১১৪ জন। মোট পরিবার ৭,৩৩৬টি।
শিক্ষা
২০১১ সালের আদমশুমারি অনুযায়ী রঙ্গশ্রী ইউনিয়নের সাক্ষরতার হার ৬৬.৭%।
ভূত্বকীয় পাত সংস্থান তত্ত্ব
thumb|350px|right|১৯২০-এর দশকের দ্বিতীয় অর্ধাংশে ভূত্বকীয় পাতের অবস্থান নির্ণীত হয়। ভূত্বকীয় পাত সংস্থান তত্ত্ব বা ভূত্বক গঠনের পাত তত্ত্ব বা টেকটনিক প্লেট বলতে একটি বৈজ্ঞানিক তত্ত্বকে নির্দেশ করা হয়, যার দ্বারা পৃথিবীর অশ্মমণ্ডলে একে অপরের দিকে চলাচল করতে সক্ষম কিছু পাতলা, অনমনীয় খণ্ড তথা পাতের সমন্বয়ে তৈরি ভূত্বক বা পৃথিবীর উপরিতলের বর্ণনা দেওয়া হয়।
সর্বপ্রথম ১৯১২ খ্রিষ্টাব্দে জার্মান আবহবিদ আলফ্রেড ওয়েগনার প্রকাশ করেন "মহীসঞ্চারণ তত্ত্ব" ,(Continental Drift Theory) যার থেকেই এই ধারণাটির জন্ম হয়। ভূত্বক গঠনের পাত সংস্থান তত্ত্ব (Plate tectonics) বিজ্ঞানের আধুনিকতম আবিষ্কার। গবেষণার দৌলতে এটি এখন আর নিছক কোনো তত্ত্ব নয়, বরং বিজ্ঞানসম্মত একটি ঘটনা, যা পৃথিবীতে সংঘটিত ভূমিকম্পের জন্য দায়ী বলে ভূবিজ্ঞানীরা মনে করেন। বিজ্ঞানীরা এই তত্ত্বটিকে ব্যবহার করে ভূমিকম্প ছাড়াও আগ্নেয়গিরির উদগীরণ, পর্বত সৃষ্টি এবং মহাসাগর ও মহাদেশ সৃষ্টির ব্যাখ্যা দিয়ে থাকেন।
ব্যুৎপত্তি
ইংরেজি পারিভাষিক নাম Tectonic plate-এর tectonic শব্দটি লাতিন ভাষা tectonicus হয়ে গ্রিক ভাষার τεκτονικός ("গড়ার গুণসম্পন্ন") শব্দটি থেকে এসেছে।
আবিষ্কারের সূত্র
আলফ্রেড ওয়েগনার লক্ষ্য করেন, পৃথিবীর মানচিত্রে মহাদেশগুলোর পার্শ্বদেশ বা সীমানা বা তটরেখা একটি আরেকটির থেকে অনেক অনেক দূরে হলেও অদ্ভুতভাবে পরস্পরের সাথে মিলে যায়। তা দেখেই তিনি তার তত্ত্বটি প্রতিষ্ঠা করেন এবং ব্যাখ্যা দেন যে, বহুকাল আগে সবগুলো মহাদেশ মিলে একত্রে একটি মহাদেশ বা বিশাল ভূখণ্ড তৈরি হয়েছিল (প্যানজিয়া), কালের আবর্তে যা ভূত্বকীয় পাত নামক পাতগুলির নড়াচড়ায় আলাদা আলাদা মহাদেশে বিভক্ত হয়ে পড়ে। এই তত্ত্বটিকে বলা হয় মহীসঞ্চারণ তত্ত্ব (Continental Drift Theory)। তিনি তার তত্ত্বের সমর্থনে মাদাগাস্কার দ্বীপ ও ভারতে প্রাপ্ত ফসিলের সাদৃশ্য দেখান। তার এই তত্ত্বটির উপর ভিত্তি করে বিজ্ঞানীরা পরবর্তীতে বিভিন্ন গবেষণা ও তথ্য-প্রমাণের ভিত্তিতে ১৯৬৮ খ্রিষ্টাব্দের দিকে প্রতিষ্ঠিত করেন আধুনিকতম তত্ত্ব নব-বৈশ্বিক ভূত্বকীয় পাত, যা সাধারণ্যের কাছে ভূত্বকীয় পাত (টেকটনিক প্লেট) হিসেবে সমধিক পরিচিত।
বিবরণ
ভূত্বকীয় পাত মূলত পৃথিবীর অভ্যন্তরের গলিত অংশটির সবচেয়ে বাইরের আবরণ, যা আসলে পাথরের একটি স্তর, যার উপরে পৃথিবীর উপরস্থ সবকিছু অবস্থান করছে।
ভূত্বকীয় পাতসমূহের সীমানার ধরন
তিন ধরনের ভূত্বকীয় পাত সীমানা লক্ষ্য করা যায়। সেগুলো হলঃ
ভূত্বকীয় পাতসমূহ
পৃথিবীতে নিচের ভূত্বকীয় পাতসমূহ শনাক্ত করা হয়েছে।
প্রধান পাতসমূহ
সংজ্ঞাগত দিক দিয়ে এদের মধ্যে প্রধান ভূত্বকীয় পাত মোটামুটি ৬টি:
অপ্রধান ভূত্বকীয় পাতসমূহ
ডজনখানেক অপ্রধান পাত থাকলেও মোটামুটি ৭টি হলো:
অন্যান্য জ্যোতিষ্কের ভূত্বকীয় পাত
ভূত্বকীয় পাত তত্ত্ব যদিও পৃথিবীকে ঘিরে শুরু হয়েছিল এবং পৃথিবীকেন্দ্রীকই আছে, কিন্তু বিজ্ঞানের আধুনিক গবেষণা অনুযায়ী ভূত্বকীয় পাত শুধু পৃথিবীতেই সীমাবদ্ধ নয়, এই তত্ত্ব অন্যান্য অনেক জ্যোতিষ্ক বা মহাকাশীয় বস্তুতে প্রযোজ্য। আমাদের সৌরজগতের শুক্র গ্রহ, মঙ্গল গ্রহ ছাড়াও বৃহস্পতি গ্রহের উপগ্রহসমূহে, শনি গ্রহের উপগ্রহ টাইটানে ভূত্বকীয় পাত অস্তিত্ব দেখা যায়। এছাড়াও আমাদের সৌরজগতের বাইরের অন্যান্য জ্যোতিষ্ককে ঘিরে আবর্তিত পৃথিবীসদৃশ মহাকাশীয় বস্তুতেও, বিশেষ করে যেসকল মহাকাশীয় বস্তুতে পানির বিশাল উৎস বা সমুদ্র রয়েছে, সেগুলোতে ভূত্বকীয় পাতের অস্তিত্ব থাকতে পারে বলে বিজ্ঞানীরা বিশ্বাস করেন।
বহিঃসংযোগ
Plate tectonics
পার্রাস মসজিদ
পার্রাস মসজিদ (Xhamia e Parrucës) আলবেনিয়ার শাকুদের কাউন্টির শাকুদের শহরে অবস্থিত নতুন একটি মসজিদ। এটি ১৯৩৭ সালে স্থাপিত মসজিদ হতে পুনর্নির্মিত।
ইতিহাস
পার্রাস মসজিদটি মূলত ১৯৩৭ সালে নির্মিত হয়েছে এবং ১৯৬৭ সালের ২৩শে মার্চ তারিখে সাম্যবাদী শাসনকালে মসজিদটি ভেঙ্গে ফেলা হয়েছিল। এরপর ২০০৬ সালে "হাক্সি সাইত জ্যাকাপ ফিশতার" থেকে অর্থ নিয়ে মসজিদটি উসমানীয় স্থাপত্য শৈলীতে পুনঃনির্মাণ করা হয়। এই মসজিদটি ভাঙ্গার ঠিক ৪০ বছর পর ২০০৭ সালের ২৩শে মার্চে মসজিদটি পুনরায় চালু করা হয়। এই মসজিদটির অভ্যন্তর উজ্জ্বল রং দিয়ে সাজানো হয়েছে।
বন্দর বারু ইউডিএ জামেক মসজিদ
বন্দর বারু ইউডিএ জামেক মসজিদ (Masjid Jamek Bandar Baru UDA) মালয়েশিয়ার জোহর বাহরু, জোহরের বন্দর বারু ইউডিএ-র একটি প্রধান মসজিদ।
সিঁদুর
right|250px|thumb|সিঁদুর thumb|কাঠের সিঁদুর কৌটো। সিঁদুর (বা সিন্দুর) একপ্রকার রঞ্জক পদার্থ যার রাসায়নিক নাম লেড অক্সাইড। এটি সাধারণত মেয়েদের সিঁথিতে একপ্রান্ত থেকে অপর প্রান্ত অবধি প্রসারিত টীকা বা কপালে টিপের আকারে ব্যবহৃত হয়। হিন্দুধর্মে সিঁদুর বিবাহিতা নারীর প্রতীক। অবিবাহিত মেয়েরা সিঁথিতে সিঁদুর পরে না, কপালে সিঁদুরের টিপ পরে। বিধবাদের সিঁদুর ব্যবহার শাস্ত্রমতে নিষিদ্ধ। হিন্দুদের পূজানুষ্ঠানের সময়ও সিঁদুর ব্যবহৃত হয়।